''מכבי תל אביב'' בכדורסל עוברת מהפכים רבים בשנים האחרונות. ממה זה נובע ולמה? איך אולי אפשר למנוע את זה? והאם אפשר יהיה להגיע לפיינל פור בקרוב?
בשנים האחרונות עוברת ''מכבי אלקטרה תל אביב'' בכדורסל שינויים רבים בסגל משנה לשנה.
הקבוצה של דייוייד בלאט לא נשמרת לאורך זמן ובכל עונה מספר לא קטן של שחקנים עוזב לטובת הכסף הגדול ולעתים גם למסגרות כמו ה - NBA.
אחד הדברים היותר חשובים בקבוצת ספורט מקצועית הוא ותק והמשכיות. כשאתה בונה ומשקיע בסגל אתה מצפה שישאר איתך לעוד מספר שנים וכך גם יתנסה וילמד מהטעויות משנה לשנה.
אבל המצב של ''מכבי'' בכדורסל לא מאפשר לה זאת.
החל מהשחקן שעוזב לטובת הצעות שכר גבוהות יותר, כלה בשחקן שפורש ועד לשחקן שעוזב מבחינות פוליטיות.
לכן, לא פלא שהעונה שעברה (2012/2013) הייתה אחת החלשות שידעה מכבי בשנים האחרונות. סגל קצר, עייף, אדיש, לוקה בחסר בחלקו במסה באזור אולי החשוב ביותר (הצבע) ושחקנים חסרי ניסיון ברמות הגבוהות של הליגה האירופאית.
ככה לא בונים חומה וגם אי אפשר לבנות חומה.
אחד השיקולים בבחירת שחקנים חוץ מעלותם וניסיונם הוא גם הבטחתם מקומם בקבוצה.
מכבי חייבת להתחיל למצוא שחקנים שיישארו לשנים ארוכות יותר. איך לעשות זאת? על ידי חוזה ארוך טווח.
נראה שהשנה היא למדה מעט יותר את הלקח כשהחזירה שחקן ששיחק בשורותיה בעבר - הענק הייוני סופוקליס שחורציאניטיס.
בעונתו הראשונה (וגם שיא הקריירה) שלו נראה הכוכב בעסקה מובטחת לעוד הרבה שנים. יכולות כמו שלו לא ראינו הרבה זמן בהיכל נוקיה. אבל שנה אחרי זה הגיעו הפציעות והיכולת ירדה אולי ב - 50%. שנה אחר כך עבר ליוון והשנה חזר.
עוד דבר נפוץ במכבי הוא בחירה עיוורת של השחקנים. 70% זה תלות בשכר והשאר המקצועיות והניסיון.
שחקנים צריך לבחור לפי היכולת שלהם. צוות הסקאטוינג שגה בעונה הקודמת כשראינו את הסגל ה''מביך'' שהפנה אצבע מאשימה לגורמים רבים.
בחירת השחקנים חייבת לעבור שינוי דרסטי. להתחיל לבחור בפינצטה את השחקנים, לבדוק מה היכולות שלהם לא פר קבוצה - אלא בקבוצות נוספות ששיחקו ואז לבדוק האם הם מתאימים לשיטה. אם השחקן ייכשל בקבוצה לאחר כל הבדיקות שעבר, האשמה היא שלו בלבד.
2 דברים שיכולים לעשות מהפכים ושינוי.
1. המשכיות - מילת המפתח.
2. בחירה מבוקרת יותר של השחקנים.
רק כך, אולי, נחזור להניף את הגביע של היורוליג.
מה דעתך על מכבי החדשה ?